nl id nb da de en da de da da da de da id da nb da de en da de da da da de da da de da en da da da da da nl da da da da da da en da en da da nb da da zh en fr de da fr en da nb de da eu da da da da da de da da da da de da en nb fr da de nb da zh en
C2C CC er afleveret! - Central Denmark EU Office
Vi arbejder for Midtjylland i Bruxelles
På billedet ses fra venstre: Jacob Bagge Lundgaard, Birgitte Karnøe Frederiksen, Anne-Sofie Drud Gregersen og Tais Sandal Nissen i færd med at fejre afleveringen med et glas champagne.
Flere måneders hårdt arbejde kulminerede i fredags, hvor klimateamet hos CDEU afleverede den fulde ansøgning på 452 sider til Europa-Kommissionen. Nu venter vi i spænding frem mod sensommeren, hvor vi får svar på, om projektet er gået igennem og dermed får 60 millioner kroner i støtte til klimatilpasning i Region Midtjylland.
Fra idé til ansøgning
CDEU har været med hele vejen – fra idé til færdig ansøgning. Arbejdet bestod i begyndelsen mest af lobbyarbejde bl.a. ved at kontakte Europa-Kommissionen og fremlægge ideen om, at klimatilpasning kunne bygge på kommunernes klimatilpasningsplaner. Denne idé syntes Europa-Kommissionen godt om, og det blev begyndelsen på C2C CC. Der blev arbejdet hårdt i 2015 for at gøre første del af ansøgningen klar, og heldigvis fik CDEU, de midtjyske kommuner, regionen og alle de andre partnere i C2C CC en tidlig julegave, da det blev meddelt i december sidste år, at projektet var gået igennem til den anden og sidste fase af ansøgningsrunden. Siden da blev slutspurten for alvor sat ind, og i fredags kulminerede flere måneders hårdt arbejde med afleveringen af den fulde ansøgning.
Hvis du vil læse mere om processen fra ideen opstod til ansøgningen, samt om Europa-Kommissionens tanker med LIFE-projektet, kan du læse Coast 2 Coast Climate Challenge – en god idé bliver til et storslået projekt.
Hvis du har spørgsmål om C2C CC, er du velkommen til at kontakte Central Denmark EU Office.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 470 91 10 29
+32 493 12 33 12
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu